Simulaatiossa Suomi on eronnut Euroopan unionista, ja muut jäsenmaat jatkavat siinä. Simulaatiossa osallistujat tekevät 3-4 henkilön ryhmissä ensin pohjustavia tehtäviä 3 kpl (liiteet 1ja 2), jonka jälkeen he tekevät oheisista kohtauksista 2-3 minuutin näytelmiä käyttämällä luovia ilmaisukeinoja. Simulaatiossa saa myös esittää kritiikkiä ja perusteluja siihen, että olisi hyvä jos Suomi ei olisi EU:n jäsen tai mitä korjattavaa nykyisessä jäsenenä olemisessa olisi hyvä ottaa huomioon.

Kohtaus 1.

Haluan ostaa auton Saksasta, satamassa tulli pysäyttää sinut ja joudut suorittamaan tullin autosta.

Kohtaus 2.

Lomamatkalla Kreikassa nilkka murtuu, terveysasemalla saat hoidosta 1500 euron laskun

Kohtaus 3.

Haluaisin muuttaa töihin Saksaan, ai mikä oleskelulupa?

Kohtaus 4.

Olet ostanut pesukoneen Vietnamista kotimaisen kodinkoneliikkeen kautta. Kone on käytössä pari viikkoa ja syttyy kesken käytön tuleen. Kerrot tästä ranskalaiselle ystävällesi, joka kauhistuu tapahtuneesta.

Kohtaus 5.

Olet saanut allergisen reaktion elintarvikkeesta, joka on valmistettu Yhdysvalloissa. Selviää, että tuotteessa on käytetty vaarallista säilöntäainetta.

Kohtaus 6.

Aloitat opiskelun Italiassa. Ostat uuden puhelimen, tietokoneen ja kuulokkeet, joissa jokaisessa on erilainen latauspää. Jatkossa kannat mukana kaikkia latauspäitä koulupäiväsi aikana. Italiaan päästyäsi toteat, että et voi hukata näitä latauspäitä, koska maassa kyseisiä tuotteita ei ole myynnissä.

Kohtaus 7.

Olet matkustamassa Brysseliin vierailulle Euroopan Parlamenttiin, menet ruokakauppaan ja tutkit tuotteiden hintoja, netin käyttäminen ilman roamingmaksutasausta on sinulle liian kallista. Uskallatko tehdä ostoksesi, kun et tiedä tarkalleen mitä ne maksavat?

Kohtaus 8.

Lähdet tapaamaan tätiäsi Lissaboniin, lentosi myöhästyy 4 tuntia Saksassa riehuvan syysmyrskyn takia. Ja lopulta lento peruuntuu kokonaan. Et saa mitään korvauksia tapauksen johdosta. Kerrot tästä sedällesi.

Kohtaus 9.

Paikallisen kyläsi nuorisoseuran talo kaipaa kunnostusta. Rahaa tarvittaisiin kipeästi vuotavaan kattoon ja lämmityksen parantamiseen sekä suuren puistoalueen korjaamiseen. Paikallisen ely-keskuksen mielestä hanke ei ole tarpeeksi merkittävä rahoituksen kannalta.

Kohtaus 10.

Olet maanviljelijä ja yrität hakea investointitukea. Suomen uusi vastavalittu hallitus on päättänyt juuri kyseisten investointitukien lakkauttamisesta, koska näillä ei ole enää ylikansallista sääntelyä.

Kohtaus 11.

Olet Tukholmassa risteilyllä. Löydät paikallisesta elektroniikkaliikkeestä tarjouksesta pelikonsolin. Paluumatkalla satamassa sinulle määrätään tulli kyseisestä hankinnasta. Tuohtuneena kerrot asiasta puolalaiselle ystävällesi.

Kohtaus 12.

Ostat paikallisesta halpakaupasta hammastahnaa, joka on valmistettu jossain päin Aasiaa. Ensimmäisen käyttökerran jälkeen tunnet outoa oloa ja huomaat hampaidesi värjäytyneen vihreiksi. Kerrot tästä tanskalaiselle ystävällesi.

Kohtaus 13.

Matkustat Pariisiin katsomaan Eiffel-tornia. Sinulla on mukana euroon sidottua Suomen valuuttaa hyvin vähän, koska unohdit tilata matkallesi paikallista rahaa mukaasi. Pankkikorttisi lakkaa yllättäen toimimasta Pariisin lentokentällä. Miten toimit?